31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 344/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση της Οικονομικής και Κοινωνικής Επιτροπής για το ψήφισμα του Συμβουλίου και των 
υπεύθυνων για τις πολιτιστικές υποθέσεις υπουργών οι οποίοι συνήλθαν στα πλαίσια του Συμβουλίου 
σχετικά με την έγκριση φορολογικών μέτρων στον πολιτιστικό τομέα 
(85/C 344/01) 
Διαδικασία 
Στις 26 Ιουνίου 1985, η Επιτροπή αποφάσισε, σύμφωνα με το άρθρο 198 της συνθήκης για την ίδρυση 
της Ευρωπαϊκής Οικονομικής Κοινότητας, να ζητήσει τη γνωμοδότηση της Οικονομικής και 
Κοινωνικής Επιτροπής για το ψήφισμα που αναφέρθηκε παραπάνω. 
Το τμήμα κοινωνικών υποθέσεων, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση του στις 14 Νοεμβρίου 1985, με βάση την εισηγητική έκθεση του 
κ. Roseingrave. 
Η Οικονομική και Κοινωνική Επιτροπή, κατά την 231η σύνοδο ολομέλειας της (συνεδρίαση της 
27ης Νοεμβρίου 1985), υιοθέτησε ομόφωνα την ακόλουθη γνωμοδότηση: 
1. Γενικές παρατηρήσεις 
1.1. Μετά από τις ανακοινώσεις του 1977 και του 1982 για 
την ανάληψη κοινοτικής δράσης στον πολιτιστικό τομέα (για 
την πρώτη από τις ανακοινώσεις αυτές η ΟΚΕ εξέδωσε 
γνωμοδότηση 0), η Επιτροπή υποβάλλει τώρα στο Συμβού­
λιο ένα σχέδιο ψηφίσματος με στόχο να καλύψει, σε όσο το 
δυνατόν μεγαλύτερο βαθμό, όλες τις ειδικές φορολογικές 
χτυχές των πολιτιστικών δραστηριοτήτων. 
1.2. Η ΟΚΕ επιδοκιμάζει αυτή την πρωτοβουλία της 
Επιτροπής και γενικά υποστηρίζει πλήρως την ανάγκη να 
αναληφθεί η δράση αυτή. 
1.3. Εκφράζει την επιθυμία ότι το Συμβούλιο θα λάβει, 
χωρίς χρονοτριβή, όλα τα μέτρα που απαιτούνται για την 
εφαρμογή του ψηφίσματος από τα κράτη μέλη. 
2. Ειδικές παρατηρήσεις 
2.1. Εργαζόμενοι στον πολιτιστικό τομέα 
2.1.1. Η ΟΚΕ επαναλαμβάνει την άποψη που διατύπωσε 
στη γνωμοδότηση της για την ανακοίνωση του 1977, σύμφω­
να με την οποία η Επιτροπή θα πρέπει να προτείνει έναν κοινό 
όρο για την έννοια «εργαζόμενος στον πολιτιστικό τομέα», 
επειδή η χρησιμοποίηση των όρων «καλλιτέχνης δημιουρ­
γός» και «καλλιτέχνης ερμηνευτής» θεωρείται ανεπαρκής, 
(») ΕΕ αριθ. C 128 της 21. 7. 1979. καθώς οι όροι αυτοί δεν περιλαμβάνουν όλες τις περιπτώσεις 
και χρειάζεται, για να γίνουν σαφέστεροι, να παρατίθεται 
κάθε φορά κατάλογος των καλλιτεχνών που καλύπτουν. 
2.1.2. Ζητεί από την Επιτροπή να επισπεύσει την ολοκλή­
ρωση της μελέτης της για την εξεύρεση ενός κοινού όρου για 
την έννοια αυτή, ο οποίος θα πρέπει, ωστόσο, να είναι αρκετά 
ελαστικός ώστε να είναι εύχρηστος από τις αρχές όλων των 
κρατών μελών. 
2.1.3. Η ΟΚΕ θεωρεί ότι η χρησιμοποίηση του όρου 
«εισοδήματα των εργαζόμενων στον πολιτιστικό τομέα» 
δημιουργεί πρόβλημα, αν ληφθεί υπόψη ότι ορισμένοι 
εργαζόμενοι στον τομέα αυτό έχουν μερική και, σε ορισμένες 
περιπτώσεις, πλήρη απασχόληση. 
θα ήταν πιο σωστό να αφορά ο όρος «εισοδήματα των 
εργαζόμενων στον πολιτιστικό τομέα» μόνο τα έσοδα που 
προέρχονται από τη δημιουργική εργασία που καταβάλλεται 
για να παραχθεί ένα προϊόν, συμπεριλαμβανόμενης και μιας 
θεατρικής ή άλλης παράστασης. 
Με τον τρόπο αυτό, οι προτάσεις για τη φορολογία «των 
εισοδημάτων των εργαζόμενων στον πολιτιστικό τομέα» θα 
αφορούν την εργασία που εκτελείται και όχι το εισόδημα του 
εργαζόμενου, ο οποίος ενδέχεται να εργάζεται και σε άλλους 
τομείς παράλληλα με τον πολιτιστικό τομέα. 
2.1.4. Η ΟΚΕ επικροτεί την πρόταση της Επιτροπής 
σύμφωνα με την οποία, κατά την επιβολή του φόρου εισοδή­
ματος στους εργαζόμενους στον πολιτιστικό τομέα, τα 
κράτη μέλη θα πρέπει να χρησιμοποιούν ένα σύστημα 
κατανομής των εισοδημάτων των εργαζόμενων αυτών σε 
διάφορα φορολογικά έτη, και υποστηρίζει τον καθορισμό 
Αριθ. C 344/2 Επίσημη Εφημερίδα των Ευρωπαϊκών Κοινοτήτων 31. 12. 85 
μιας επταετούς περιόδου, την οποία θεωρεί ενδεδειγμένη για 
την κατανομή των εισοδημάτων αυτών. 
2.2. Πολιτιστικά ιδρύματα 
Η ΟΚΕ πιστεύει ότι θα πρέπει να χρησιμοποιηθεί ένας 
σαφέστερος ορισμός της έννοιας «φορολογική απαλλαγή» 
για τα πολιτιστικά ιδρύματα. 
2.3. Μαικήνες 
2.3.1. Κατά την υιοθέτηση του ψηφίσματος, πρέπει να 
διασαφηνισθεί ότι τα κράτη μέλη της Ευρωπαϊκής Κοινότη­
τας θα μεριμνήσουν για την παροχή κατάλληλων φορολογι­
κών μειώσεων για τις δωρεές και τα κληροδοτήματα που 
παραχωρούν οι μαικήνες για την προαγωγή της πολιτιστικής 
δραστηριότητας, ακόμη και στις περιπτώσεις στις οποίες ο 
δικαιούχος και ο μαικήνας δεν διαμένουν στο ίδιο κράτος 
μέλος. 
2.3.2. Η ΟΚΕ προτείνει να χορηγείται κατάλληλη φορολο­
γική μείωση σε επιχειρήσεις ή/και ιδιώτες για έργα τέχνης 
που αγοράζουν από διάφορους καλλιτέχνες δημιουργούς. 
Ωστόσο, για να μειωθούν στο ελάχιστο οι τυχόν καταχρή­
σεις, η ΟΚΕ προτείνει να μην επαναπωλούνται αυτά τα έργα 
τέχνης για μια περίοδο 10 ετών, διαφορετικά να καταβάλλε­
ται ο προβλεπόμενος φόρος. 
2.3.3. Η ΟΚΕ τονίζει την άποψη της Επιτροπής σύμφωνα 
με την οποία μπορεί να παρασχεθεί πολύτιμη υποστήριξη 
στον πολιτιστικό τομέα με μια εύκαμπτη και ισόρροπη 
εφαρμογή φορολογικών μέτρων, αλλά έχει την πεποίθηση ότι 
πρέπει να ληφθεί μέριμνα ώστε να μην υποβοηθηθούν οι 
καταχρήσεις με τη μορφή «πολιτιστικής κερδοσκοπίας», 
όπως στην περίπτωση των φόρων κληρονομιάς, των ιδιωτι­
κών περιουσιών με πολιτιστική αξία, κλπ. 
2.4. Αρχιτεκτονική κληρονομιά που ανήκει σε ιδιώτες 
Όσον αφορά την πρόταση αυτή, η ΟΚΕ πιστεύει ότι θα είναι 
αναγκαίο να υποδειχθούν οι οικονομικές επιπτώσεις που θα 
προκύψουν σε περίπτωση που εφαρμοσθεί μείωση επί της αξίας των διατηρητέων κτιρίων, ώστε να μην προκληθεί 
στρέβλωση στην αγορά κατοικίας και ακίνητης περιου­
σίας. 
2.5. Πολιτιστικές επενδύσεις 
Η ΟΚΕ συμφωνεί ως προς την πρόταση αυτή. 
2.6. Διεύρυνση του κοινού 
Η ΟΚΕ συμφωνεί ως προς την πρόταση αυτή. 
2.7. Οδηγίες για το ΦΠΑ 
Η ΟΚΕ εκφράζει τις ανησυχίες της για την καθυστέρηση της 
εφαρμογής των προτάσεων της Επιτροπής για την 7η, 17η και 
19η οδηγία ΦΠΑ, και ειδικότερα όσον αφορά το ΦΠΑ στον 
πολιτιστικό τομέα. 
2.8. Άλλα Θέματα 
2.8.1. Η ΟΚΕ προτείνει να παρέχεται κατάλληλη φορολο­
γική ελάφρυνση για την αγορά μουσικών οργάνων, των 
οποίων η αντικατάσταση κοστίζει όλο και περισσότερο. 
2.8.2. Η ΟΚΕ ζητεί να προστεθεί στο ψήφισμα η πρόταση 
που περιλαμβάνεται στη γνωμοδότηση της του 1977 σχετικά 
με την ενθάρρυνση με φορολογικές ελαφρύνσεις, της πραγ­
ματοποίησης δαπανών για τη διακόσμηση κτιρίων με έργα 
τέχνης και η οποία συνίσταται στα ακόλουθα: 
«Τα κράτη μέλη: α) προορίζουν ένα ποσοστό των δημό­
σιων δαπανών για έργα εφαρμοσμένης τέχνης, β) ορίζουν 
ότι ένα ποσοστό των ακαθάριστων δαπανών για τα 
δημόσια κτίρια ή για τα κτίρια για τα οποία χορηγείται 
κρατική ενίσχυση, θα πρέπει να διατίθεται για τη 
δημιουργία έργων τέχνης που θα διακοσμούν το χώρο 
εργασίας στα κτίρια αυτά και γ) ενθαρρύνουν την πραγ­
ματοποίηση παρόμοιων δαπανών με την παροχή οικονο­
μικής ενίσχυσης ή φορολογικών ελαφρύνσεων.» 
Βρυξέλλες, 27 Νοεμβρίου 1985. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση της Οικονομικής και Κοινωνικής Επιτροπής για την πρόταση κανονισμού (ΕΟΚ) του 
Συμβουλίου για την προποποίηση του κανονισμού (ΕΟΚ) αριθ. 1408/71 περί εφαρμογής των συστημάτων 
κοινωνικής ασφάλισης στους μισθωτούς, τους μη μισθωτούς και τα μέλη των οικογενειών τους που 
διακινούνται εντός της Κοινότητας (') 
(85/C 344/02) 
Διαδικασία 
Στις 27 Αυγούστου 1985, το Συμβούλιο αποφάσισε, σύμφωνα με τις διατάξεις του άρθρου 198 της 
συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση. 
(>) ΕΕ αριθ C 240 της 21. 9. 1985, σ. 6.